Appell Inferjuri Numru 71/2019 LM MALTA QORTI TAL-APPELL (Kompetenza Inferjuri) ONOR. IMĦALLEF LAWRENCE MINTOFF Seduta tat-28 ta' Ottubru, 2020 Appell Inferjuri Numru 71/2019 LM Youssef Bibiano (detentur tal-Passaport Tuneżin Numru Y850426) (l-appellant) Id-Direttur taċ-Ċittadinanza u Expatriate Affairs (l-appellat) Dan huwa appell magħmul mir-rikorrent, hawnhekk "l-appellant" Youssef Bibiano (Passaport Tuneżin Numru Y850426) mid-deċiżjoni mogħtija mill-Bord tal-Appelli dwar l-Immigrazzjoni (minn issa 'l quddiem "il-Bord"), fis- 26 ta' Frar, 2019 (minn issa 'l quddiem "id-deċiżjoni appellata"), li permezz tagħha l-Bord iddeċieda illi, Qrati tal-Ġustizzja Paġna 1 minn 13 Appell Inferjuri Numru 71/2019 LM Ir-rikorrent kien beda proċeduri ta' appell quddiem il-Bord tal-Appell dwar l-Immigrazzjoni wara li fl-24 ta' Awwissu, 2018 huwa ġie infurmat minn Identity Malta li l-applikazzjoni tiegħu sabiex ikun jista' jaħdem u jirrisjedi f'Malta ġiet rifjutata, u dan wara li lid-Dipartiment intimat irriżultalu li l- persuna li għamlet reference letter għar-rikorrent naqset milli tikkonferma l- awtentiċità tal-ittri ta' referenza pprovduti, u b'hekk id-Dipartiment intimat ma setax jikkonferma jekk ir-rikorrent kienx persuna adattata għall-pożizzjoni li huwa applika għaliha. Ir-rikorrent appella minn din id-deċiżjoni permezz ta' appell li huwa intavola quddiem il-Bord tal-Appelli dwar l-Immigrazzjoni. Il-Bord ikkonsidra li wieħed mid-diretturi tal-kumpannija Fish and Fish Limited, ċertu David Rucka, għamel sottomissjonijiet wara mibgħuta minn Jobsplus lill-persuna li kellha tipprovdi r-referenzi tar-rikorrent kienet daħlet fl-ispam folder tagħha, u konsegwentement baqgħet mhix imwieġba. Azzopardi informa lill-Bord li sal-ġurnata meta kellu jiddaħħal l- Qrati tal-Ġustizzja Paġna 2 minn 13 Appell Inferjuri Numru 71/2019 LM appell, il-persuna li kellha tipprovdi r-referenza tal-appellant kienet wieġbet l- email ta' Jobsplus, u kkonfermat li l-ittra ta' referenza pprovduta minnha oriġinarjament kienet awtentika. Il-Bord iżda kkonsidra li dak sottomess ma kienx sostnut minn xi forma ta' dokumentazzjoni, kopji tal-emails inkwistjoni ma ġewx esebiti, u l-ebda affidavit ma ġie ppreżentat quddiem il-Bord. innota wkoll li persuni differenti mill-kumpannija Fish and Fish Limited qalu affarijiet differenti fix-xhieda tagħhom, fejn David Rucka qal li l-email ta' Jobsplus marret fl-ispam folder ta' min kellu jippreżenta referral letter, filwaqt li x-xhud Saviour Lagana’ qal li l-ittra ta' Jobsplus baqgħet mhux imwieġba minħabba li min kellu jipprovdi r-referenza għar-rikorrent xtaq li r-rikorrent jibqa' jaħdem miegħu. Il-Bord irrileva wkoll li ż-żewġ verżjonijiet sottomessi minn persuni differenti fl-istess kumpannija, it-tnejn saru fuq letterhead tal- kumpannija, u t-tnejn kellhom l-istess data, u għalhekk qies li l-verżjonijiet mogħtija minn dawn iż-żewġ esponenti tal-kumpannija li magħha kellu jmur jaħdem r-rikorrent, ma kinux veritieri. Id-deċiżjoni appellata Permezz tad-deċiżjoni mogħtija fis-26 ta' Frar, 2019, il-Bord ċaħad l- appell tar-rikorrent, u dan wara li għamel is-segwenti konsiderazzjonijiet: Qrati tal-Ġustizzja Paġna 3 minn 13 Appell Inferjuri Numru 71/2019 LM Qrati tal-Ġustizzja Paġna 4 minn 13 Appell Inferjuri Numru 71/2019 LM L-appellant ħassu aggravat bid-deċiżjoni tal-Bord, u intavola appell minnha fid-19 ta' Settembru, 2019, fejn talab lil din il-Qorti sabiex, "… jogħġobha tħassar u tirrevoka s-sentenza appellata tal-Bord tal-Appelli dwar l- Immigrazzjoni tas-26 ta' Frar 2019 fl-ismijiet premessi u (i) tibgħat l-Atti lura lill- istess Bord tal-Appelli dwar l-Immigrazzjoni sabiex wara li jisma' lill-partijiet jgħaddi għad-deċiżjoni jew fin-nuqqas (ii) wara li tisma' lill-partijiet u tiddeċiedi dwar il- mertu billi tilqa' t-talba tal-esponenti appellant u tordna lill-intimat appellat jogħġbu joħroġ single permit to reside for the purpose of work in Malta, bl-ispejjeż taż-żewġ istanzi kontra l-intimat appellat." L-appellant jgħid li huwa jħoss ruħu aggravat bid-deċiżjoni tal-Bord prinċipalment għaliex fil-fehma tiegħu l-Bord applika l-liġi u r-regolamenti b'mod żbaljat għall-appell li kellu quddiemu. L-appellant spjega li huwa kien applika għall-ħruġ ta' permess ta' residenza u sabiex ikun jista' jaħdem hawn Qal li l-applikazzjoni tiegħu ma ġietx aċċettata u ġiet miċħuda, kif ġie mgħarraf minn Identity Malta permezz ta' ittra tal-24 ta' Awwissu, 2018. L- appellant qal li huwa qatt ma ġie notifikat b'talba bil-miktub sabiex jipprovdi informazzjoni addizzjonali u/jew ulterjuri, u dan kontra d-dettami u r-rekwiżiti li tistipula l-liġi. L-appellant spjega li r-Regolament 16 tal-Leġislazzjoni Sussidjarja Numru 217.17 jistipula illi: Qrati tal-Ġustizzja Paġna 5 minn 13 Appell Inferjuri Numru 71/2019 LM id-Direttur għandu "(1) Jekk l-informazzjoni jew id-dokumenti tal-applikazzjoni mhumiex mimlija kompletament, l-applikant bil-miktub għal informazzjoni u dokumenti addizzjonali meħtieġa, filwaqt li jagħmel skadenza raġonevoli lill-applikant biex jipproduċihom u, f'dan il-każ, it-terminu perentorju imsemmi fir-regolament 12 għandu jkun sospiż sakemm id-Direttur ikun irċieva l- informazzjoni addizzjonali. jinnotifika (2) Id-Direttur jista' jiċħad applikazzjoni jekk l-informazzjoni jew id-dokumenti addizzjonali msemmija fis-subregolament (1) mhumiex provduti fi żmien l-iskadenza stipulata f'dak is-subregolament." L-appellant qal li kuntrarjament għal dak li jipprovdi dan ir-Regolament, huwa qatt ma ġie nnotifikat bil-miktub mid-Direttur li l-informazzjoni jew id- dokumenti tal-applikazzjoni pprovduti minnu ma kinux mimlija kompletament, u li għalhekk id-Direttur appellat kien qiegħed jesiġi li tingħata aktar informazzjoni u dokumenti addizzjonali minnu. L-appellant għamel riferiment għal deċiżjoni mogħtija minn din il-Qorti diversament preseduta fl-ismijiet Affairs1, fejn il-Qorti kienet qalet li ma kien hemm l-ebda raġuni valida għalfejn id-Direttur appellat ma kkuntattjax lill-appellant direttament u infurmah li min kien iħaddmu naqas milli jikkonforma mat-talba tad-Dipartiment u ma rrispondiex email mibgħuta lilu. L-appellant żied jgħid li anki f'każ li jirriżulta li l-applikant ġie nnotifikat li kien hemm il-ħtieġa ta' aktar informazzjoni u ta' dokumentazzjoni addizzjonali mid-Direttur appellat, huwa d-Direttur appellat li jrid iġib prova ta' tali notifika, u mhux l-appellant. L-appellant qal li ladarba huwa qatt ma ġie nnotifikat mid-Direttur appellat li huwa kellu jipprovdi informazzjoni u dokumenti addizzjonali, dawn id-dokumenti qatt ma setgħu Qrati tal-Ġustizzja Paġna 6 minn 13 Appell Inferjuri Numru 71/2019 LM jiġu pprovduti minnu, stante li huwa ma kienx jaf u ma setax ikun jaf li l- applikazzjoni tiegħu ma kinitx waħda kompluta. Ir-risposta tal-appell Fir-risposta tal-appell tiegħu l-appellat id-Direttur taċ-Ċittadinanza u Affarijiet ta' Espatrijazzjoni wieġeb li s-sentenza tal-Bord hija waħda ġusta u L-appellat qal li ai termini tal-artikolu 25A(8) tal-Att dwar l-Immigrazzjoni (Kap. 217 Liġijiet ta' Malta), id-deċiżjoni tal-Bord tal-Appell dwar l-Immigrazzjoni hija waħda finali u m'hemmx appell minnha, għajr għal istanzi fejn hemm lok għal appell dwar punt ta' dritt. L-appellat qal li jirriżulta li l-aggravju tal-appellant huwa msejjes fuq il-punt li l-appellat kellu jġib prova quddiem il-Bord li l-appellant ġie notifikat bil-miktub dwar l-informazzjoni addizzjonali rikjesta ai termini tar-regolament 16(1) u (2) tal-Liġi Sussidjarja L-appellat kompla jgħid li fil-fehma tiegħu r-raġunament tal-appellant huwa wieħed assurd, u li in linea mal-massima li min jallega jrid jipprova, ladarba l-applikant intavola proċeduri ta' appell kien imissu ssottometta dokumentazzjoni awtentika sabiex jikkonvinċi lill-Bord li d-deċiżjoni tad- Direttur appellat kienet waħda żbaljata. L-appellat qal li mill-proċeduri li saru quddiem il-Bord, irriżulta li d-direttur ta' Fish and Fish Limited, li l-appellat jirreferi għalih bħala "ir-referee", kien informa lill-bord li huwa kien irrisponda l-email ta' JobsPlus, imma dan naqas milli jissottometti l-istess email bħala Imma t-technical manager tar-referee stqarr li huwa ma rrispondiex lill- Qrati tal-Ġustizzja Paġna 7 minn 13 Appell Inferjuri Numru 71/2019 LM JobsPlus għaliex xtaq li l-appellant jirritorna għax-xogħol miegħu. L-appellat qal li minn dan jirriżulta li l-Bord kien iffaċċjat b'żewġ verżjonijiet differenti tal- istess storja, u li l-ebda waħda minn dawn il-verżjonijiet ma kienet sostanzjata b'dokumentazzjoni jew b'xhieda maħlufa. L-appellat qal li huwa jinsab sorpriż kif l-appellant jgħid li huwa ma kienx jaf li kien hemm xi informazzjoni addizzjonali li kellu jgħaddi lid-Direttur appellat, iżda fl-appell tiegħu quddiem il-Bord indika li r-referee kien jaf li kellu jissottometti informazzjoni jew dokumentazzjoni, iżda għal xi raġuni naqas milli jipprovdi din l-informazzjoni fil-ħin. F'dan ir-rigward, l-appellat żied jgħid li l-fattispeċi tal-kawża ċċitata mill- Expatriate Affairs), ma jsibu l-ebda applikazzjoni fl-isfond tal-fattispeċi tal-każ odjern, u dan għaliex fil-każ odjern, kemm l-appellat kif ukoll l-appellant kienu li kienu mistennija jippreżentaw aktar dokumentazzjoni għall- konsiderazzjoni tal-Bord. L-appellat qal li bl-aggravju mressaq minnu, l- appellant qiegħed jippretendi li din il-Qorti tagħmel evalwazzjoni tal-fatti mill- ġdid. Żied jgħid li anki li kieku l-appell inkwistjoni kien ammissibbli, xorta waħda r-regola ġenerali għandha tkun li l-apprezzament tal-fatti minn tribunal tal-ewwel grad m'għandux jiġi ddisturbat minn qorti ta' kompetenza superjuri, u għandu jsir biss f'dawk il-każijiet fejn iċ-ċirkostanzi jkunu tali li l-qorti tkun konvinta li ser tiġi kkreata inġustizzja f'każ li jitħalla l-apprezzament tal-provi li jkun sar fl-ewwel istanza. L-appellat kompla jgħid li minn qari tar-rikors tal- appell, l-appellant ma rnexxilux jipprova li l-interpretazzjoni tal-provi li kellu quddiemu l-Bord kienet tant żbaljata li biha ser tinħoloq inġustizzja. qal ukoll li l-komunikazzjoni mibgħuta minn JobsPlus intbagħtet fl-email Qrati tal-Ġustizzja Paġna 8 minn 13 Appell Inferjuri Numru 71/2019 LM address indikat mill-appellant fl-applikazzjoni tiegħu għas-single permit for Konsiderazzjonijiet ta' din il-Qorti Din il-Qorti sejra tgħaddi sabiex fl-ewwel lok, tikkonsidra l-appell imressaq mill-appellant, l-aggravji sollevati minnu, u r-risposta tad-Direttur appellat, fil-kuntest tad-deċiżjoni mogħtija mill-Bord. Qabelxejn iżda, u b'riferiment għar-risposta tad-Direttur appellat u għas- sottomissjonijiet li saru f'isem id-Direttur appellat waqt it-trattazzjoni, il-Qorti tirrileva li l-fatti kif spjegati mill-appellat mhumiex korretti. jirriżulta li kuntrarjament għal dak li ntqal mid-Direttur appellat, il-kumpannija Fish and Fish Limited mhijiex il-kumpannija li ntalbet tipprovdi r-referenza lill- appellant, u għalhekk l-appellat kien żbaljat meta fir-risposta tiegħu rrefera għaliha bħala "ir-referee". kumpannija li magħha kien ser jiġi ingaġġat l-appellant f'każ li jikseb il- permessi u l-approvazzjonijiet neċessarji sabiex ikun jista' jaħdem hawn Malta. Ir-referral kellu jsir minn kumpannija bl-isem 'Aqua Fish Tunisie', li pprovdiet referenza lill-appellant li ma kinitx awtentikata, kif irrileva l-Bord. qiegħda tiġbed l-attenzjoni dwar dan il-fatt sabiex il-fatti jkunu ċari għall- partijiet kollha fil-proċeduri. Qrati tal-Ġustizzja Paġna 9 minn 13 Appell Inferjuri Numru 71/2019 LM L-uniku aggravju: Il-Bord applika l-liġi u r-regolamenti b'mod żbaljat għall- appell li kellu quddiemu L-appellant iħoss ruħu aggravat għaliex huwa qatt ma ġie mgħarraf minn Identity Malta li kienet rikjesta aktar dokumentazzjoni jew informazzjoni ulterjuri mingħandu. L-appellant jgħid li dan imur kontra l-ispirtu tar- Regolament 16 tal-Leġislazzjoni Sussidjarja 217.17, li jispeċifika li f'każ li l- informazzjoni sottomessa ma tkunx kompluta, id-Direttur għandu jinnotifika lill-applikant bil-miktub u jitlob mingħandu l-informazzjoni jew id-dokumenti addizzjonali meħtieġa, filwaqt li jistabbilixxi terminu raġonevoli sabiex l- applikant jipproduċihom. Mill-provi prodotti ma jirriżultax li l-appellant ġie infurmat personalment li l-informazzjoni addizzjonali rikjesta mid-Direttur appellat kienet għadha ma ġietx sottomessa. Limited, li kienu qegħdin isegwu l-applikazzjoni tal-applikant għaliex xtaqu li huwa jinġieb Malta sabiex imur jaħdem magħhom, spjegaw li aktarx li l-email bit-talba ta' Jobsplus lill-kumpannija li kellha tagħti r-referral lill-appellant fl- ispam folder tagħha, u minkejja dan, din l-istess kumpannija Aqua Fish Tunisie kienet bagħtet tinforma lil Jobsplus li l-ittra ta' referenza oriġinarjament mibgħuta minnha kienet ġiet awtentikata. mal-istess kumpannija Fish and Fish Limited bagħat jinforma lill-Bord li l- kumpannija li kien jaħdem magħha l-appellant preċedentement, kienet qiegħda tirrifjuta li tirrispondi għat-talbiet ta' Jobsplus għaliex dawn riedu li l- appellant jerġa' jirritorna fl-impjieg li kellu magħhom. spjega wkoll li esponenti tal-kumpannija Fish and Fish Limited kienu raw il- mod kif jaħdem l-appellant, u spjegaw li huwa diffiċli għalihom li jsibu Qrati tal-Ġustizzja Paġna 10 minn 13 Appell Inferjuri Numru 71/2019 LM ħaddiema b'dan il-livell ta' esperjenza u li kapaċi joffri xogħol ta' kwalità bħall- appellant, u huwa għalhekk li huma kienu qegħdin jassistuh fl-applikazzjoni li għamel sabiex dan ikun jista' jmur jaħdem magħhom. Mix-xhieda ta' dawn iż- żewġ esponenti tal-kumpannija, li magħha kien ser jaħdem l-appellant f'każ li jingħata permess biex jaħdem f'Malta, għal xi raġuni l-Bord ikkonkluda li ma jista' jemmen l-ebda verżjoni ta' dawn l-esponenti tal-kumpannija Fish and Fish Limited, u abbażi ta' dan ċaħad l-appell tal-appellant. Il-Qorti tqis li l-appellant għandu raġun meta jgħid li d-Direttur appellat naqas milli jinfurmah bil-miktub li kien hemm dokumentazzjoni importanti li kienet nieqsa mill-inkartament ippreżentat minnu. il-każ jirriżulta dokumentazzjoni meħtieġa u li mingħajrha l-applikazzjoni tal-appellant ma setgħetx tkompli tiġi pproċessata, kienet referral letter awtentikata, li minflok ma ntalbet lill-appellant, intalbet direttament lill-kumpannija li huwa indika bħala l-kumpannija li setgħet tipprovdi tali referral. Kienet x'kienet ir-raġuni għalfejn din it-talba baqgħet mhux imwieġba, jirriżulta li l-appellat ma mexiex mar-rekwiżiti tal-liġi meta naqas milli jinforma lill-appellant li l-informazzjoni mitluba baqgħet ma ġietx ipprovduta. L-esponenti tas-soċjetà Fish and Fish Limited, il-kumpannija li magħha l-appellant kien ser jibda l-impjieg tiegħu f'Malta, ittentaw jispjegaw x'ġara u x'kienet ir-raġuni għalfejn it-talba għal referral letter awtentikata baqgħet ma ġietx imwieġba, b'wieħed mid-diretturi jgħid li minkejja li l-email bit-talba kienet daħlet fl-ispam folder, il-kumpannija li kienet tħaddem lill-appellant xorta waħda bagħtet l-informazzjoni mitluba għalkemm tard, u esponent ieħor tal-istess kumpannija li qal li peress li l- Qrati tal-Ġustizzja Paġna 11 minn 13 Appell Inferjuri Numru 71/2019 LM kwalitajiet tal-appellant huma mfittxija ħafna fl-industrija, aktarx li min kien iħaddmu fil-passat ma riedx jagħmillu referral bit-tama li dan jirritorna lura fl- impjieg li kellu. Il-Qorti tirrileva li ladarba min offra l-impjieg il-ġdid lill- appellant hawn Malta kien lest li jiddikjara li l-appellant għandu kwalitajiet li jagħmluh bniedem speċjalizzat ħafna fil-qasam tax-xogħol li ser jiġi jaħdem fih, l-insistenza għal referral letter mingħand min kien iħaddem lill-appellant qabel dan iddeċieda li jibda l-proċess sabiex ikun jista' jaħdem hawn Malta, hija xi pjuttost superfluwa. Il-Qorti tistaqsi wkoll x'inhi l-ħtieġa għal tali referral, meta l-kumpannija li ser tingaġġa lill-appellant hawn Malta qalet li hija konvinta mill- kwalitajiet uniċi tiegħu? U x'inhi l-ħtieġa li l-appellat jibqa' jinsisti għal tali referral sabiex jagħmel l-evalwazzjoni tiegħu dwar jekk l-applikant hux il- persuna adattata għall-pożizzjoni li applika għaliha, kif allegat fl-ittra li ntbagħtet lill-appellant minn Identity Malta, meta l-kumpannija li ser timpjega lill-appellant hawn Malta tat attestazzjoni bħal dik dwar l-abbiltajiet tiegħu? In vista ta' dawn il-konsiderazzjonijiet, il-Qorti qiegħda tilqa' l-aggravju tal- appellant, u tiddikjara li l-atti ta' dan l-appell għandhom jintbagħtu lura quddiem il-Bord sabiex dan jagħti deċiżjoni wara li jieħu konjizzjoni tal- konsiderazzjonijiet li għamlet din il-Qorti fid-deċiżjoni tagħha. Għar-raġunijiet premessi, din il-Qorti qiegħda tiddeċiedi dwar l-appell tal- appellant billi tilqa' l-aggravju tal-appellant, filwaqt li tħassar u tannulla d- Qrati tal-Ġustizzja Paġna 12 minn 13 Appell Inferjuri Numru 71/2019 LM deċiżjoni appellata. Tordna li l-Atti jintbagħtu lura quddiem il-Bord, sabiex jgħaddi għal deċiżjoni dwar it-talbiet tal-appellant wara li jieħu konjizzjoni tal-konsiderazzjonijiet li għamlet din il-Qorti fid-deċiżjoni tagħha. Bl-ispejjeż taż-żewġ istanzi kontra l-intimat appellat. Onor. Dr Lawrence Martin LL.D. Dall Rosemarie Calafato Deputat Reġistratur Qrati tal-Ġustizzja Paġna 13 minn 13